burgasdotpro/wikipedia huggingface dataset:
Chrám svätého Alexandra Nevského (Sofia)

Chrám svätého Alexandra Nevského () je chrám pravoslávnej cirkvi a pamätník v Sofii v Bulharsku.
História chrámu.
Chrám patrí k najveľkolepejším kostolom v hlavnom meste. Po Katedrále svätého Sávu v Belehrade je to druhý najväčší pravoslávny chrám na Balkáne. Bol postavený na pamiatku 200 000 ruských vojakov, ktorí padli pri oslobodzovaní Bulharska spod tureckej nadvlády v rokoch 1877/1878. Ruský cár Alexander II. je v Bulharsku uctievaný ako cár Osloboditeľ. Neďaleko chrámu sa vypína cárova vysoká jazdecká socha, ktorú vytvoril taliansky majster Arnoldo Zocchi (vysoká 14 metrov) oproti budove Národného zhromaždenia. Cárovým patrónom bol svätý Alexander Nevský, ktorý patrí k významným svätcom v ruskej pravoslávnej cirkvi a k významným panovníkom Ruska (zastavil expanziu Švédov a bojového Rádu nemeckých rytierov v 13. storočí do Ruska). V rokoch 1916 až 1920 niesol meno Katedrála sv. Cyrila a sv. Metoda. Stalo sa tak po vstupe Bulharska do prvej svetovej vojny na strane centrálnych mocností. Ruská pravoslávna cirkev to považovala za znesvätenie osoby Alexandra Nevského.
Charakteristika chrámu.
Chrám nesie typické znaky ruskej pravoslávnej sakrálnej architektúry. Stavba sa začala v roku 1904 pod vedením ruského architekta A. N. Pomeranceva. Chrám je vyzdobený nástennými maľbami, mozaikami a ikonami, ktoré vytvorili bulharskí a ruskí umelci. Kupoly chrámu sú pokryté plátkovým zlatom. Hlavná kupola má výšku 45 metrov a zvonica 53 metrov. V chráme je 12 mohutných zvonov. Stavba bola dokončená v roku 1912 a chrám bol vysvätený v roku 1924. V kryptách chrámu je monumentálna zbierka pravoslávnych ikon, ktorá patrí medzi najväčšie na svete. Katedrála sa stala symbolom bratstva ruského a bulharského národa a myšlienky slovanskej vzájomnosti.
Cesta II. triedy 547 (Slovensko)

Cesta II. triedy 547 je cesta II. triedy na Slovensku v okresoch Košice, Košice-okolie, Gelnica, Spišská Nová Ves a Levoča. Jej dĺžka je 61,780 km.
Priebeh.
Komunikácia začína v košickej mestskej časti Dargovských hrdinov na križovatke s cestou I/19 a vedie cez mestské časti Džungľa a Sever. Opúšťa mesto a pokračuje cez Košickú Belú do okresu Gelnica. Nasleduje Veľký Folkmar, Jaklovce (križuje II/546), Margecany, Kluknava a Richnava.
Na území okresu Spišská Nová Ves prechádza cez Krompachy, Kolinovce a Spišské Vlachy, kde križuje II/536. Prechádza na územie okresu Levoča v Prešovskom kraji, kde vedie do mesta Spišské Podhradie a končí na križovatke s cestou I/18.
Europa 2

Europa 2 je slovenská komerčná rozhlasová stanica. Vysielať začala 12. decembra 2009 po prevzatí Rádia Okey, ktoré malo od roku 2006 problémy s nízkou počúvanosťou. Rádio vlastní od septembra 2021 spoločnosť Bauer Media Slovakia, ktorá je členom skupiny Bauer Media Group.
Vysielanie.
Europa 2 začala vysielať dňa 12. decembra 2009, kedy nahradila dlhodobo problémové Rádio Okey , ktoré trpelo dlhodobými problémami s nízkou počúvanosťou, a to najmä od roku 2005, keď ho prekonalo Rádio Expres. Francúzska mediálna skupina Lagardère prevzala Rádio Okey v roku 2007. O dva roky neskôr, v roku 2009, bola stanica premenovaná a zmenila formát na vzor českej Evropy 2. Formát rádia je zameraný na súčasnú hitovú hudbu (CHR - Contemporary Hit Radio)/ Pop, smerujúcu na cieľovú skupinu poslucháčov vo veku 1234 rokov. Stanica vysiela cez 20 terestriálnych vysielačov, internet a satelit. V minulosti prevádzkovala aj niekoľko monotematických kanálov ("Europa 2 „Movin“", "Europa 2 „Lowrider“", "Europa 2 „TOP 22“", "Europa 2 „Dance Extravaganza“", "Europa 2 „TeenAge“" a "Europa 2 „TeenAge Rock“"), no tieto sa postupne zrušili.
Od 1. marca 2014 zabezpečovala rádiu Europa 2 reklamu "FUN MEDIA GROUP", ktorá vlastnila vtedy Fun rádio. Po necelých dvoch rokoch zmenilo rádio zástupcu v predaji a 1. januára 2016 ho prevzala skupina "Radio Services" patriaca pod J&amp;T. Skupina "Expres Media" v auguste 2021 odkúpila rádio Europa 2 a Jemné, a v septembri sa premenovala z názvu "Expres Media" na Bauer Media Slovakia. Bauer Media Slovakia sa tým stala s Rádiom Expres, Rádiom Melody (kedysi Rádio Jemné) a Rádiom Rock (kedysi Rádio Anténa Rock) najsilnejšou rozhlasovou skupinou na slovenskom trhu. Od januára 2024 používa rádio nové jingle, ktorých hlavným hlasom je herečka Petra Dubayová, ktorá doplnila dlhoročný staničný hlas Europy 2 Martina Madeja, vokály do nových jinglov naspievali talentovaní slovenskí hudobníci Ronie a Dano Kapitán. Tak tiež dlhodobo používaný slogan „"MaXXimum muziky"“ nahradil nový slogan „"Hudba na MaXXimum"“, ten pôvodný sa v nových jingloch už nespomína.
Počúvanosť.
V júni 2024 bola Europa 2 štvrtým najpočúvanejším rádiom na Slovensku, s počúvanosťou 640-tisíc poslucháčov, čo predstavuje 12,1% podiel na trhu. Tieto údaje pochádzajú z prieskumu "Radioprojekt" portálu Radia.sk, ktorý pokrýval obdobie od apríla do júna 2024.
Cesta II. triedy 542 (Slovensko)

Cesta II. triedy 542 je cesta II. triedy na Slovensku v okrese Kežmarok. Jej dĺžka je 29,686 km.
Priebeh.
Komunikácia začína v Spišskej Belej na križovatke s cestou I/67 a vedie severozápadným smerom cez obec Slovenská Ves do Magurského sedla, odtiaľ cez Reľov, Spišské Hanušovce a Matiašovce do Spišskej Starej Vsi, kde končí na križovatke s II/543.
CFOX-FM

CFOX-FM (v tlači ako 99,3 The Fox) je kanadská rozhlasová stanica, ktorá sídli vo Vancouveri v provincii Britská Kolumbia. Vysiela na frekvencii 99,3 MHz v pásme FM s efektívnym vyžiareným výkonom 75 000 wattov z vysielača na vrchu Mount Seymour v okrese North Vancouver. Rozhlasové štúdiá sa nachádzajú vo Vancouverskom Downtowne v budove TD Tower. Formát rozhlasového vysielania je alternatívny rock.
Cesta II. triedy 543 (Slovensko)

Cesta II. triedy 543 je cesta II. triedy na Slovensku v okresoch Stará Ľubovňa a Kežmarok. Jej dĺžka je 30,174 km.
Priebeh.
Komunikácia začína v obci Hniezdne na križovatke s cestou I/77 a vedie severozápadným smerom cez Kamienku, Stráňany, Veľký Lipník a Haligovce do údolia Dunajca.
Už v kežmarskom okrese pokračuje cez Červený Kláštor a Spišskú Starú Ves (križuje II/542) na hraničný priechod Lysá nad Dunajcom, kde cesta končí.
Cesta II. triedy 545 (Slovensko)

Cesta II. triedy 545 je cesta II. triedy na Slovensku v okresoch Prešov a Bardejov. Jej dĺžka je 42,983 km.
Priebeh.
Komunikácia začína v Kapušanoch na križovatke s cestou I/18 a vedie severným smerom, súbežne so železničnou traťou Prešov – Bardejov. Prechádza cez Tulčík, Demjatu, v bardejovskom okrese cez Raslavice, Janovce, Kobyly a Kľušov do Bardejova.
Po Zborov prechádza v peáži s cestou I/77 a následne pokračuje 11 km cez Chmeľovú a Becherov do sedla Dujava na hraničný priechod s Poľskom, kde cesta končí.
Koyaanisqatsi

Koyaanisqatsi je dokumentárny film, prvý zo série Qatsi, ktorý sa zaoberá vzťahom človeka a moderných technológií civilizácie. Bol natočený v roku 1982 americkým režisérom Godfreyom Reggiom. Hudbu k filmu skomponoval Philip Glass. Ako kameraman sa na filme podieľal Ron Fricke, ktorý sa neskôr preslávil ako tvorca filmu .
Film bol v svojej dobe z hľadiska prevedenia revolučný, pretože sa sústreďuje len na obraz a hudbu, neobsahuje žiadne hovorené slovo. Film vyniká nezvyklými uhlami záberu, často tiež využíva spomalených a zrýchlených záberov, čím veľakrát umocňuje pôsobnosť určitej scény. Hudba je úzko prepojená so scenárom a strihom, badateľná je predovšetkým súhra strihu a rytmu. Vzniklo tak nadčasové dielo, ktoré, aj keď je staré takmer 30 rokov, stále presne vypovedá o stave našej civilizácie.
Film je prvotinou a zároveň prvý diel z plánovanej trilógie, na ktorú nadväzujú filmy "Powaqqatsi" (1988) a "Naqoyqatsi" (2002). Vzniklo tiež niekoľko filmov, ktoré sú založené na podobných princípoch, či priamo inšpirované, napríklad "Microcosmos" alebo "Winged Migration".
Režisér na ňom začal pracovať už v roku 1974, kedy padli prvé klapky, ale tvorba zabrala dlhých 9 rokov. Film trvá 87 minút a nepadne v ňom jediné slovo.
Zaujímavé.
Koyaanisqatsi znamená v jazyku Indiánov kmeňa Hopi „"život vyvedený z rovnováhy"“, či „"život volajúci po zmene"“. Prvý spomínaný význam je aj podtitulom tohto filmu.
Cesta II. triedy 546 (Slovensko)

Cesta II. triedy 546 je cesta II. triedy na Slovensku v okresoch Prešov, Gelnica a Spišská Nová Ves. Jej dĺžka je 76,865 km.
Priebeh.
Komunikácia začína v prešovskej mestskej časti Vydumanec na križovatke s cestou I/18 a vedie cez Cemjatu, Rokycany a Žipov do Margecian v gelnickom okrese.
Pokračuje v peáži s cestou II/547 a následne prechádza cez Jaklovce, Gelnicu, Prakovce, Helcmanovce, Mníšek nad Hnilcom (križuje II/549), Švedlár a Nálepkovo. V okrese Spišská Nová Ves vedie obcou Hnilčík, za ktorou cesta končí na križovatke s II/533.
Naqoyqatsi

Naqoyqatsi je dokumentárny film, tretí zo série Qatsi, ktorý bol natočený v roku 2002 americkým režisérom Godfreyom Reggiom. Ide o víziu 21. storočia formou dokumentárnej až takmer filozofickej snímky, nútiacej diváka k zamysleniu. Film je sprevádzaný obrazom cez negatív a rôznymi počítačovými efektami. Udalosti sú tu zaznamenávané, ale nie priamo zobrazené. Hudbu k filmu skomponoval Philip Glass. Film "Naqoyqatsi" uzatvára trilógiu „Qatsi“. Film trvá 89 minút, a rovnako ako v vo filmoch "Koyaanisqatsi" (1983) a "Powaqqatsi" (1988) nie je sprevádzaný žiadnym komentárom. 
Zaujímavé.
Naqoyqatsi znamená v jazyku Indiánov kmeňa Hopi „"život ako vojna"“.
Tomáš Palonder

Tomáš Palonder (* 26. január 1980, Moskva) je slovenský herec, spevák, moderátor. Otec František Palonder je režisér, scenárista a dramaturg. Jeho strýko Marcel Palonder je spevák, hudobník a hudobný pedagóg. Jeho partnerka je herečka Kristína Greppelová.
Zo života.
Vyštudoval hudobno-dramatický odbor na Bratislavskom štátnom konzervatóriu v ročníku Ivana Letka a neskôr študoval herecký odbor na VŠMU v ročníku Emila Horvátha. Od roku 2000 účinkoval v množstve televíznych seriáloch, reklamných spotoch a bol moderátorom televíznej relácie Deka, neskôr aj live relácie Dekabox. Je známy najmä z účinkovania v divadle GUnaGU, v divadle Aréna a ako spevák dvoch bratislavských kapiel Bruno Benetton a Love 4 Money. Pravidelne prepožičiava svoj hlas postavám v televíznych a rozhlasových reklamách, dabingu.  Nahovára komentáre do dokumentárnych filmov v slovenskej, anglickej a ruskej mutácii a príležitostne moderuje rôzne kultúrno-spoločenské podujatia. V roku 2010 spolu s Marcelom Palonderom v sprievode Street Dance Academy vystúpili ako "Palonders" na Eurovision Song Contest na Slovensku s piesňou „Slová slov“.
Od roku 2019 je staničným hlasom Rádia Slovensko, kde nahradil Jána Galloviča.
Anna zo Zeleného domu

Anna zo Zeleného domu je prvý román kanadskej spisovateľky Lucy Maud Montgomeryovej. Rozpráva príbeh ryšavej siroty Anny Shirleyovej, háklivej na farbu svojich vlasov, po jej adopcii súrodeneckou dvojicou žijúcou v Zelenom dome.
Obsah.
Dej románu sa odohráva na Ostrove princa Eduarda, v dedine Avonlea. Starnúci súrodenci Matej a Marilla Cuthbertovci žijú v sídle nazývanom Zelený dom. Rozhodnú sa, že si adoptujú chlapca, ale v sirotinci sa stal omyl a na stanici Mateja namiesto mládenca čakalo ryšavé, rozhodné a citlivé dievčatko Anna Shirleyová. Matej si dievča obľúbi, ale Marilla chce Annu vrátiť naspäť do sirotinca. Napokon osobitá povaha a pohnutý osud siroty presvedčí aj Marillu, aby si ju nechali. Marilla je strohá a prísna a chce prevychovať Annu, ktorá je podľa nej príliš zhovorčivá, rojčivá a márnivá. Kvôli prílišnej fantázii, snahe páčiť sa či byť poslušnou dcérou, zažije Anna množstvo zvláštnych príhod, ktoré ale napokon končia dobre. Skamaráti sa s Dianou Barryovou a ďalšími spolužiakmi a znepriatelí sa s Gilbertom Blytheom, s ktorým sa zmieri až v závere knihy. Počas šiestich rokov od jej príchodu do Avonlea čitatelia postupne sledujú prerod hlavnej hrdinky z osamelého, trochu bláznivého dievčaťa na peknú jemnú vychovanú mladú dámu.
Predohra smrti (Overture Of Death)

Predohra smrti je prvý neoficiálny štúdiový album slovenskej rockovej skupiny Gladiator, ktorý v roku 1990 vydala skupina vlastným nákladom ako propagačnú demonahrávku pre nahrávacie spoločnosti. Z hľadiska hudobného žánru ide o thrash metal a death metal, s výnimkou skladby „Zbíjačka“, v ktorej sú uplatnené aj prvky melodického hard rocku. Album je naspievaný v slovenčine, okrem eponymnej skladby „Predohra smrti“, ktorá má napriek slovenskému názvu anglický text. Album vyšiel iba vo formáte MC kazety.
Badenweiler

Badenweiler je nemecká obec v pohorí Schwarzwald (Čierny les) v Bádensku-Württembersku. Starostom obce je od roku 1991 Karl-Eugen Engler. 
V obci sú známe kúpele. Zomrel tu na pľúcnu tuberkulózu ruský lekár a spisovateľ, Anton Pavlovič Čechov.
The Cat Empire

The Cat Empire je austrálska ska/jazzová skupina pochádzajúca z Melbourne. Jej súčasnými členmi sú Felix Riebl (perkusie a spev), Harry James Angus (trúbka a spev), Ollie McGill (klávesy a sprievodný spev), Ryan Monro (basová gitara a sprievodný spev), Will Hull-Brown (bicie) a Jamshid Khadiwhala (DJ).
Skupina vydala päť štúdiových albumov, pričom posledný s názvom "Cinema" bol vydaný dňa 25. júna 2010.
Názov skupiny vznikol z názvu výkresu mladšieho brata Felixa Riebla, Maxa s charakteristickou ikonou mačacieho oka.
Chaos by Design

Chaos by Design je štvrtý štúdiový album novozélandskej drum and bassovej skupiny Concord Dawn, ktorý bol vydaný 14. augusta 2006. Album obsahuje skladby, na ktorých spolupracovali hudobník Tiki Taane či wellingtonská soulová speváčka Hollie Smith.
FK Poprad

FK Poprad je slovenský futbalový klub z Popradu, pôsobiaci v tretej najvyššej slovenskej súťaži. V sezóne 2013/2014 postúpil do 2. najvyššej slovenskej futbalovej súťaže. Ich domácim stánkom je Národné Tréningové Centrum Poprad s kapacitou 5700 divákov.
Sojuz 36

Sojuz 36 () bol sovietsky pilotovaný kozmický let v rámci programu Sojuz. Sojuz 36 vyštartoval 26. mája 1980 z kozmodrómu Bajkonur k stanici Saľut 6. Celkovo išlo o jedenástu misiu k stanici a deviatu s úspešným spojením. Medzinárodnú sovietsko-maďarskú posádku tvorili Valerij Kubasov a Bertalan Farkas.
Priebeh letu.
Let Sojuzu 36 bol pôvodne naplánovaný na 6. júna 1979, ale po zlyhaní motorov Sojuzu 33 bol zrušený. Loď napokon odštartovala 26. mája 1980 večer z kozmodrómu Bajkonur pomocou rakety Sojuz-U. Štart sa vydaril, loď sa dostala na orbitu 191 – 265 km, bez problémov fungoval aj systém automatického približovania. K spojeniu lode so stanicou nastalo večer 27. mája.
Práca na stanici.
Medzinárodná posádka strávila na stanici sedem pracovných dní, v rámci ktorých celá štvorica vykonala 20 experimentov. Jedným z experimentov bolo meranie dávok žiarenia, ktorým bola posádka vystavená, pomocou miniatúrnych termoluminiscenčných zariadení pripojených k oblečeniu a stenám stanice.
Osteokalcín

Osteokalcín je nekolagénny proteín, ktorý možno nájsť v kostiach a v dentíne. Obsahuje kyselinu gama-karboxyglutámovú. U ľudí je osteokalcín kódovaný "BGLAP" génom.
Funkcia.
K sekrécii osteokalcínu dochádza výhradne z osteoblastov, pričom sa považuje za látku ktorá pôsobí ako regulátor telesného metabolizmu. Podieľa sa na stavbe kostí a kostného tkaniva, taktiež ovplyvňuje mineralizáciu kostí a homeostázu kalciových iónov.
Osteokalcín pôsobí v tele ako hormón, ktorý stimuluje beta bunky pankreasu k vylučovaniu inzulínu a tukové bunky k vylučovaniu hormónu adiponektínu zvyšujúceho citlivosť na inzulín.
Použitie ako biochemického markeru pre formovanie kostí.
Keďže osteokalcín je tvorený osteoblastmi, často sa používa ako marker pre proces formovania kostí. Viacero výskumov používa osteokalcín ako predbežný biomarker pri stanovovaní účinnosti daného liečiva na formovanie kostí.
Sojuz 37

Sojuz 37 () bol sovietsky pilotovaný kozmický let v rámci programu Sojuz. Sojuz 37 vyštartoval 23. júla 1980 z kozmodrómu Bajkonur k stanici Saľut 6. Celkovo išlo o trinástu misiu k stanici a jedenástu s úspešným spojením.
Priebeh letu.
Loď odštartovala 23. júla 1980 večer z kozmodrómu Bajkonur pomocou rakety Sojuz U. Štart sa vydaril, loď sa dostala na orbitu 190 – 272 km, bez problémov fungoval aj systém automatického približovania. K spojeniu lode so stanicou nastalo večer 24. júla.
Práca na stanici.
Medzinárodná posádka strávila na stanici sedem pracovných dní, v rámci ktorých celá štvorica vykonala 17 experimentov.
Zniev (vrch)

Zniev () je tretí najvyšší vrch pohoria Žiar. Nachádza sa približne severozápadne od Turčianskych Teplíc. Na vrchole sa nachádzajú zrúcaniny Znievskeho hradu. 
Poloha.
Nachádza sa v severnej, najvyššej časti pohoria Žiar, v geomorfologickom podcelku Sokol. Vrch leží v Žilinskom kraji, na území okresu Martin a v katastrálnom území obce Kláštor pod Znievom. Masív leží v povodí rieky Turiec. 
Opis.
Vrch je najsevernejším masívom pohoria Žiar, oddelený výrazným sedlom od masívu Chlievísk (), najvyššieho vrchu horského celku. Predstavuje teda zakončenie hrebeňa. Severné svahy odvodňujú prítoky potoka Vríca, východné svahy odvádzajú vodu menšími prítokmi Znievskeho potoka a potokom Vedžer priamo rieke Turiec. Prevažná časť vrchu je husto zalesnená a poskytuje tak len veľmi obmedzené výhľady, výnimkou je vrcholová časť s ruinou Znievskeho hradu, odkiaľ sú výhľady možné.
Výhľady.
Vďaka nadmorskej výške a polohe ponúka vrchol Znievu zaujímavý výhľad na okolité vrchy, susednú Malú Fatru a Turčiansku kotlinu. Najvyššia, juhozápadne situovaná časť i lokalita hradu však pri vhodných podmienkach umožňujú pozorovať susedné pohoria Veľká Fatra a Kremnické vrchy, pri troche šťastia aj Veľký Choč a vrcholky Oravskej Magury a Západných Tatier.
Arabská púšť

Arabská púšť (arabs. الصحراء العربية, "as-Sachrá’ al-arabíja") je púšť na Arabskom polostrove v juhozápadnej Ázii. Rozprestiera sa medzi Perzským zálivom a Červeným morom na území s rozlohou .
Okrem okrajových častí je púšť veľmi suchá a denné teploty dosahujú až 50°C. V celej oblasti sú významné zásoby zemného plynu a ropy.
MFK Lokomotíva Zvolen

MFK Lokomotíva Zvolen je slovenský futbalový klub, ktorý účinkuje v Druhej najvyššej súťaži. Klub bol založený v roku 1902, vďaka skupine študentov. V ročníku 2022/2023 skončil klub na 1. mieste vo 4. lige - Stred a postúpil do 3. ligy - Západ. Túto ligu v nasledujúcom ročníku vyhral a postúpil do 2. ligy.
Súpiska.
&lt;br&gt;
Oľga Leonardovna Knipperová

Oľga Leonardovna Knipperová (; * 21. september 1868, Glazov, Ruské impérium – † 22. marec 1959, Moskva, Rusko) bola ruská herečka, členka Moskovského umeleckého akademického divadla a manželka Antona Pavloviča Čechova.
Núbijská púšť

Núbijská púšť (arabsky: صحراء النوبة, Sahra "Nūbyah) je púšť vo východnej časti Afriky v Sudáne. Rozprestiera sa medzi Nílom a Červeným morom a nadväzuje na Východnú púšť. Má rozlohu okolo 400 000 km².
Povrch púšte je pokrytý pieskom a charakteristickým znakom pre púšť sú vádí (údolia občasných riek). V oblasti nie sú oázy a takmer vôbec tam neprší.
Východná púšť

Východná púšť je púšť v severovýchodnej časti Afriky. Rozprestiera sa medzi Nílom a Červeným morom na území Egypta, Sudánu a Eritrey a má rozlohu okolo 22 000 km².
Podložie, ktoré bolo v prvohorách zvrásnené a neskôr výrazne zarovnané, tvorí žula a rula. Väčšina územia je pokrytá pieskom a charakteristickým znakom pre túto púšť sú vádí (údolia občasných riek). Na juhu nadväzuje Núbijská púšť, na východe púšť prechádza do reťazca hôr s najvyššou horou Šajid ().
Diskografia Zdenky Prednej

Toto je diskografia slovenskej speváčky Zdenky Prednej.
Externé odkazy.
Prehľad umiestnených skladieb v rebríčkoch ČNS IFPI:
Rely Švédska

Rely Švédska, oficiálny názov Uddeholm Swedish Rally je rely, ktoré sa každoročne koná v strednom Švédsku, neďaleko mesta Karlstad. Rely sa koná pravidelne vo februári a je jediným rely, ktoré sa koná na zasnežených vozovkách. Trasa vedie lesmi a má dĺžku asi 1700 km, ktoré sú rozdelené do 17 rýchlostných skúšok .
Prvý ročník sa konal v roku 1967, a už v roku 1973 sa tu uskutočnili prvé zimné Majstrovstvá sveta v rely. Dvakrát sa Rely Švédska nekonalo: v roku 1974 v dôsledku globálnej ropnej krízy a v roku 1990 z dôvodu príliš miernej zimy.
Víťazi Rely Švédska.
"(vodič / spolujazdec)"
Václav Pech

Václav Pech (* 3. december 1976, Plzeň, Česko) je český rely pretekár. Je päťnásobný majster Česka v rely, trojnásobný majster Česka v šprintrely, dvojnásobný majster Slovenska v rely a druhý vicemajster Európy z roku 2003. Je synom automobilového pretekára Václava Pecha.
Kariéra.
Začínal v disciplíne Rallycross. V automobilových súťažiach prvýkrát štartoval na Rallye Úslava 1998, kde dokázal hneď bodovať. Prvýkrát vyhral veľkú súťaž Rallye Český Krumlov 2002. Jeho prvé víťazstvo je zo šprintrely Rally Šou Blovice 2002. Začínal s vozidlom Subaru Impreza WRX, po troch rokoch ho zmenil za Toyotu Corollu WRC. Od roku 2002 jazdí s vozidlom Ford Focus RS WRC s čiastočnou továrenskou podporou. Do sezóny Medzinárodných majstrovstiev Česka v rely 2010 súťažil z vozidlom Mitsubishi Lancer EVO IX v kategórii produkčných vozidiel. Od sezóny 2011 štartuje so špecifikáciou EVO IX R4.
Powaqqatsi

Powaqqatsi je dokumentárny film, druhý zo série Qatsi, ktorý bol natočený v roku 1988 americkým režisérom Godfreyom Reggiom. 
Film ponúka obraz ľudí žijúcich v krajinách tretieho sveta. Prináša pohľad na ničenie kultúrnych a historických koreňov vplyvom civilizácie, ktorá spôsobuje uniformitu a podliehanie bezduchej práci.
Hudbu k filmu skomponoval Philip Glass. Film "Powaqqatsi" je druhým v poradí trilógie „Qatsi“. Film trvá 99 minút, a tak ako vo filmoch "Koyaanisqatsi" (1983) a "Naqoyqatsi" (2002) nie je sprevádzaný žiadnym komentárom. 
Zaujímavé.
Powaqqatsi znamená v jazyku Indiánov kmeňa Hopi „"život v premene"“.
Lady in Black

„Lady in Black“ je štvrtá skladba albumu "Salisbury", ktorý v roku 1971 vydala anglická rocková skupina Uriah Heep. 
Téma piesne.
Autorom piesne je Ken Hensley. V krátkom komentári na obale pôvodného vinylového vydania, Hensley komentoval skutočnosť, že „jeho inšpiráciou sa stal skutočný prípad, prekvapenie potom ako ho navštívila dcéra vidieckeho farára práve v okamihu, keď bol vo veľmi depresívnom stave“. Výsledkom tohto stretnutia bola pieseň o „Lady in Black“ jej filozofickom podobenstve, ktoré hovorí, že „zlo nemôže poraziť sily zla“.
Aj pieseň vypovedá príbeh pocitovo vyprahnutého muža, vojaka, „v jednu nedeľu ráno putujúceho temným bojiskom, ktorý stretne osobu podobnú bohyni, dámu, ktorej v studenom vetri vejú vlasy“ a ktorá sa ho snaží utešiť. Dáma je analógiou božskej túžby po víťazstve zdravého rozumu a túžby po mieri. Hovorí, že „ľudia, ktorí sa uchyľujú k vojne nie sú o nič lepší ako zvieratá...“
Hudobná štruktúra.
Skladba je často chválená fanúšikmi, ale aj kritikou ako dovtedy Hensleyiho poeticky najvydarenejšie dielo. Kompozícia „Lady in Black“ má formu rockových balád a nemá tradičnú skladbu striedania verzií a refrénov. Pieseň je zložená v A moll, a skladá sa iba z dvoch akordov: A moll a G dur. Jej úvod je hraný akustickými gitarami, ktoré spolu s bicími udržujú základný rytmus. 
Od druhej slohy je použitá v skladbe elektrická gitara spolu s basovou gitarou, ktoré spolu vytvárajú výrazný, a napriek tomu monotónne opakujúci sa základný riff. Hensley spieva text bez prestávky. Slová sú rozdelené do piatich slôh. Medzi každou z nich je postupne spájaný vokál nahradzujúci refrén. Skladá z ťahavo spievaného „ahh“. Po poslednom verši sa tento vokál opakuje až kým pieseň nezanikne do ticha.
Publikovanie a odozvy.
Skladba „Lady in Black“ je jedným z najpopulárnejších hudobných čísel, ktoré na svojich koncertoch prezentuje kapela Uriah Heep. Skladba dosiahla obrovský úspech v Nemecku a Rusku. V Spojenom kráľovstve a Spojených štátoch singel tejto skladby nikdy oficiálne nevyšiel, ale v roku 1977, keď sa dostal na nemecký hudobný trh, vystúpil na vrchol ich hudobného rebríčka, kde sa udržal trinásť týždňov. V tom čase ho nedokázal prekonať ani hit „Mull of Kintyre“, ktorý nahral vtedy veľmi populárny „exbeatle“ Paul McCartney. Za svoje úspechy na nemeckom trhu singel „Lady in Black“ dostal ocenenie „Golden Lion“, ktoré je v tejto krajine ekvivalentom americkej ceny Grammy a britskej Brit Awards.
Počas edície skladby ako singlu sa často menili jeho „béčkové“ strany. Najznámejšou skladbu na druhej strane takéhoto hudobného nosiča bola pieseň „Simon the Bullet Freak“, no bola ňou aj „Bird of Prey“. V roku 1981 kapela v Nemecku a v Holandsku vydala tento singel, pri ktorom bola stranou „B“ „Easy Livin’“
Coververzie.
Skladba „Lady in Black“ mala od svojho vzniku množstvo coververzií. Niektoré sa koncom 70. a začiatkom 80. rokov 20. storočia spolu s Krylovými piesňami hojne spievali pri táborákoch bývalého Česko-Slovenska. Okrem nich vznikali aj oficiálne upravené verzie piesne ako napríklad:
Qatsi

Trilógia Qatsi je neoficiálny názov daný sérii troch filmov z produkcie Godfreyho Reggia s hudobným sprievodom Philipa Glassa:
Všetky tri filmy majú názvy odvodené z jazyku Indiánov kmeňa Hopi, v ktorom slovo „qatsi“ znamená „život“
Rely Mexika

Rely Mexika, oficiálny názov Corona Rally Mexico je rely, ktoré sa každoročne koná v centrálnych vysočinách Mexika v okolí mesta León. Rely sa jazdí vo vysokohorskom prostredí Mexika. Trasa dlhá 1050 km je rozdelená do 15 rýchlostných skúšok.
Prvý ročník sa konal v roku 1993. V roku 2004 získal organizačný výbor získal cenu "Inmarsat Star of the Rally", pre svoje prvé organizovanie Majstrovstiev sveta v rely. Rely sa jazdí prevažne na šotolinových cestách.
Víťazi Rely Mexika.
pozn. "Ružové pozadie naznačuje, že rally nebolo v tomto roku súčasťou WRC kalendára."
Hollywood Undead

Hollywood Undead je americká rap rocková skupina z Los Angeles v Kalifornii. Prvý štúdiový album "Swan Songs" skupina vydala 2. septembra 2008. Druhý štúdiový album "American Tragedy" bol vydaný 5. apríla 2011. Všetci členovia skupiny používajú pseudonymy a svoje vlastné jedinečné masky. Súčasní členovia kapely sú: Johnny 3 Tears, Charlie Scene, Danny, Funny Man, J-Dog. Tretí štúdiový album Notes from the Underground vyšiel 8. januára 2013.
Diskografia.
Diskografia kapely sa skladá zo štyroch štúdiových albumov, jedného live albumu, jedného remixového albumu, 3 EP, 16 singlov a 11 hudobných videí.
Externé odkazy.
Oficiálne stránky
Iskerník karpatský

Iskerník karpatský ("Ranunculus carpaticus") je vytrvalá bylina s typickým vodorovným hladkým podzemkom, ktorý sa nachádza tesne pod povrchom, je dosť krehký a lámavý. Byľ priama, jednoduchá alebo slabo vetvená, 20 – 50 cm vysoká. Prízemné listy sú dlho stopkaté, v obryse okrúhle, vrúbkované a do rôznej miery dlaňovito delené. Stonkové listy sediace, až k báze delenej. Kvety žlté, dosť nápadné, 3 - 4,5 cm v priemere. V slovenskej lokalite kvitne od konca apríla do júna, v strede areálu neskôr.
Výskyt.
Na Slovensku je známy z jedinej lokality v Bukovských vrchoch pri obci Zboj, kde rastie izolovane na severozápadnej hranici areálu. Je to horský druh, na Slovensku rastie v bučinách, inde aj v smrekových lesoch, vo výškách okolo 1000 m n. m. Najčastejšie sa vyskytuje na okrajoch lesa alebo v lesných svetlinách, vzácne vstupuje aj do psiarkových trávnikov Polonín. Vyžaduje vlhkú až zamokrenú pôdu s dostatočným množstvom humusu.
P.O.D.

P.O.D. (skratka z Payable on Death) je americká nu metalová/kresťanská metalová skupina vytvorená v roku 1992. Skupina sa v súčasnosti skladá zo speváka Sonnyho Sandovala, bubeníka Noaha Bernarda, gitaristu Marcosa Curiela a basgitaristu Traa Danielsa. Ich kresťanská viera je dôležitou súčasťou ich hudby.
Skupina vydala sedem štúdiových albumov a celosvetovo predala viac ako 10 miliónov albumov. V priebehu svojej kariéry, skupina získala tri nominácie na cenu Grammy. Ich tretí štúdiový album "The Fundamental Elements of Southtown" dosiahol mainstreamový úspech a v roku 2000 bol certifikovaný na platinovú platňu cez RIAA. Ich ďalší album "Satellite" pokračoval v úspechu spolu so singlami „Alive“, „Youth of the Nation“, čím získal trojitú platinu.
Deftones

Deftones je americká alternatívna metalová skupina zo Sacramenta v Kalifornii, ktorá vznikla v roku 1988. Jej členmi sú: Chino Moreno (spev, gitara), Stephen Carpenter (gitara), Sergio Vega (basová gitara), Frank Delgado (klávesy, turntable) a Abe Cunningham (bicie, perkusie). Dodnes skupina vydala deväť štúdiových albumov, dva certifikované na platinu ("Adrenaline", "White Pony") a dva certifikované na zlato ("Around the Fur", "Deftones"). Ich v poradí šiesty štúdiový album "Diamond Eyes" bol vydaný na jar 2010. Následuje rok 2011 a s ním kompilačný album Covers a rok po ňom album Koi No Yokan. V roku 2016 prišiel album Gore, a po 4 rokoch v roku 2020 vyšiel album Ohms.
Godsmack

Godsmack je americká hard rocková skupina z Lawrence v Massachusetts, ktorá vznikla v roku 1995. Skupinu tvorí spevák Sully Erna, gitarista Tony Rombola, basgitarista Robbie Merrill a bubeník Shannon Larkin. Od svojho vzniku vydala skupina päť štúdiových albumov, jedno EP, štyri DVD a jednu kolekciu Greatest Hits.
Skupina vydala tri po sebe idúce albumy, ktoré dosiahli 1. miesto v rebríčku Billboard 200 ("Faceless", "IV" a "The Oracle"). Skupina za viac ako desať rokov celosvetovo predala viac ako 17 miliónov albumov, a aj napriek poklesu predaja jej albumov sa skupina ukázala ako jedna z najpredávanejších skupín USA.
Otvorený softvér vo vzdelávaní, výskume a v IT riešeniach

Konferencia OSSConf (Otvorený softvér vo vzdelávaní, výskume a v IT riešeniach) je slovenská konferencia, zriadená Spoločnosťou pre otvorené informačné technológie. Na tejto konferencii sa vyhlasuje výsledok "Ceny SOIT a Liberixu za najlepšie študentské práce".
Slavkovský les

Slavkovský les je geomorfologická jednotka v severnej časti Karlovarskej vrchoviny. Najvyšším vrchom Slavkovského lesa je Lesný (). Pre vrchovinu Slavkovského lesa sú charakteristické rozsiahle rašeliniská, lesné komplexy a početné minerálne pramene. Značná časť vrchoviny je chránená v CHKO Slavkovský les.
Spartak Myjava

Spartak Myjava je slovenský futbalový klub z Myjavy, ktorý aktuálne figuruje v 3. lige - Západ
Wonderful Land

„Wonderful Land“ je inštrumentálna skladba britskej skupiny The Shadows, ktorá bola vydaná ako singel vo februári 1962. Skladbu napísal Jerry Lordan.
V roku 1980 nahral Mike Oldfield coververziu skladby a v roku 1993 Mark Knopfler.
Pozície v rebríčkoch.
Skladba bola vydaná vo februári 1962 a dosiahla 1. miesto v rebríčku UK Singles Chart, kde sa udržala osem týždňov. V UK Singles Chart sa na 1. mieste udržala o niekoľko týždňov dlhšie ako ktorákoľvek iná skladba 60-tych rokov vrátane singlov číslo jedna od skupiny The Beatles. V USA bol singel vydaný cez Atlantic Records, ale nedostal sa do rebríčka Billboard Top 100.
Rely Francúzska

Rely Francúzska, oficiálny názov Rallye de France – Tour de Corse je rely organizované na francúzskej Korzike v okolí mesta Ajaccio. Trasa má okolo 900 km, ktoré sú rozdelené do 16 rýchlostných skúšok.
Rely je organizované od roku 1956 a Majstrovstvá sveta v rely sa tu konali od roku 1990 do 2008. Rely sa koná na horských asfaltových cestách plných ostrých zákrut, klesaní, stúpaní a serpentín. V sezóne 2010 bolo Rely Francúzska organizované v Alsasku a jeho oficiálny názov je Rallye de France – Alsace.
Víťazi Rely Francúzska.
Korzika.
"(vodič / spolujazdec)"
Maasmechelen

Maasmechelen je belgická obec vo Flámskom regióne v provincii Limbursko. 
Obyvateľstvo.
Obec má približne 36 937 obyvateľov (2010).
Časti obce.
Od 1. januára 1977 obec Maasmechelen pozostáva z týchto častí (bývalých obcí):
Meeuwen-Gruitrode

Meeuwen-Gruitrode je belgická obec vo Flámskom regióne v provincii Limbursko. 
Obyvateľstvo.
Obec má približne 12 832 obyvateľov (2010).
Časti obce.
Od 1. januára 1977 obec Meeuwen-Gruitrode pozostáva z týchto častí (bývalých obcí):
 *Neerglabbeek
Neerpelt

Neerpelt je belgická obec vo Flámskom regióne v provincii Limbursko. 
Obyvateľstvo.
Obec má približne 16 448 obyvateľov (2010).
Časti obce.
Od 1. januára 1977 obec Neerpelt pozostáva z týchto častí (bývalých obcí):
Lake Pontchartrain Causeway

Lake Pontchartrain Causeway je most cez jazero Pontchartrain, v americkom štáte Louisiana, ktorý sa skladá z dvoch, 24 metrov od seba vzdialených a súbežne idúcich mostov. Jeden z nich je dlhší o 15 metrov a je siedmym najdlhším mostom na svete a druhým najdlhším mostom nad vodou s dĺžkou 38 422 metrov (niekde sa dá stretnúť aj s údajom ). Najdlhším mostom na svete je Most Qingdao Haiwan v provincii Šan-tung v Číne, ktorý meria .
Most podopiera 9 500 betónových pilierov. Oba mosty majú zdvíhaciu časť ponad plavebný kanál, ktorá sa nachádza južne od severného pobrežia. Jazero Pontchartrain sa nachádza na juhovýchode amerického štátu Lousiana a mosty spájajú mestá Mandeville na severnom pobreží s predmestím New Orleans na južnom pobreží. Denne po oboch mostoch prejde okolo 43 000 vozidiel.
História.
Už od roku 1883 viedol cez jazero drevený železničný most dlhý . Postupne ale chátral a dňa 30. augusta 1956 bol nahradený novým mostom, tentokrát už z predpätého betónu, za 30,7 miliónov dolárov. 10. mája 1969 bol za 26 miliónov dolárov postavený súbežný most, ktorý je ešte o 15 metrov dlhší.
V roku 2005 oblasť zasiahol Hurikán Katrina, most ale nebol nijako zásadne zničený, premávka na ňom bola zastavená od 29. augusta do 14. októbra.
Háj (prírodná rezervácia)

Háj je prírodná rezervácia ev. č. 105 neďaleko obce Druztová v okrese Plzeň-sever. Oblasť spravuje Agentúra ochrany prírody a krajiny ČR.
Predmetom ochrany sú prirodzené lesné porasty v údolí rieky Berounky.
Anaxilaos

Anaxilaos môže byť:
ADAC Rallye Deutschland

ADAC Rallye Deutschland alebo skrátene (a do roku 2001 len) Rallye Deutschland (doslova "Rely Nemecko") je rely, ktoré sa koná uprostred viníc v západnom Nemecku v okolí mesta Trier. Trasa je dlhá okolo 1200 km a je rozdelená na špeciálne a dojazdové sekcie.
Rely sa koná od roku 1982. Od roku 2002 sa tu uskutočňujú Majstrovstvá sveta v rely. Rely sa jazdí na asfaltových cestách a betónových cestách na vojenskom pozemku.
Pytón kráľovský

Pytón kráľovský () je nejedovatý had z čeľade pytónovité, vyskytujúci sa v západnej až strednej Afrike. Obýva trávnaté porasty, savany a riedko zalesnené oblasti.
Charakteristika.
Zvyčajne dorastá do dĺžky 80 až 120 centimetrov. Má krátke a hrubé telo s nepravidelnými tmavohnedými znakmi na svetlohnedom alebo žltkastom podklade. Okolo úst má nápadné jamky s termoreceptormi. Proti predátorom (cicavce, vtáky) sa bráni skrútením sa do klbka, s hlavou skrytou uprostred preto sa mu po anglicky hovorí aj ball python. 
Počas obdobia sucha sa zdržiava pod zemou. Gravidita trvá 3 - 4 mesiace. Samičky pytóna kráľovského kladú a následne zahrievajú 3-8 vajec medzi skalami alebo v podzemných dutinách.
Výskyt.
Nachádza sa v Afrike od štátov Senegal, Mali, Guinea-Bissau, Guinea, Sierra Leone, Libéria, Pobrežie Slonoviny, Ghana, Benin, Niger a Nigéria cez Kamerun, Čad a Stredoafrickú republiku až po Sudán a Ugandu.
Nieuwerkerken

Nieuwerkerken je belgická obec vo Flámskom regióne v provincii Limbursko. 
Obyvateľstvo.
Obec má približne 6 732 obyvateľov (2010).
Časti obce.
Od 1. januára 1977 obec Nieuwerkerken pozostáva z týchto častí (bývalých obcí):
Midnight Oil

Midnight Oil bola austrálska rocková skupina, ktorá vznikla v roku 1972 pod názvom "Farm". Jej pôvodnými členmi boli Rob Hirst, Andrew James, Jim Moginie, Peter Garrett a Martin Rotsey. Svoj názov na "Midnight Oil" si zmenili v roku 1976. Skupina počas svojej existencie vydala jedenásť štúdiových albumov a vyprodukovala štyri single, ktoré sa dostali do prvej desiatky v Austrálii: „Power and the Passion“, „The Dead Heart“, „Beds Are Burning“ a „Blue Sky Mine“. Skupina počas svojho pôsobenia získala jedenásť cien ARIA Music Awards a v roku 2006 ju uviedli do Siene slávy ARIA.
Ich album "Diesel and Dust" bol roku 2010 zaradený na 1. miesto v zozname "100 najlepších austrálskych albumov".
Po tom, ako sa spevák Peter Garrett rozhodol venovať svojej politickej kariére, sa Midnight Oil v roku 2002 rozpadli. Ku krátkodobému obnoveniu činnosti skupiny došlo v rokoch 2005 a 2009 pri príležitosti benefičných vystúpení.
Dance with Somebody

„Dance with Sombody“ je skladba alternatívnej rockovej skupiny Mando Diao a prvý singel z ich albumu "Give Me Fire!". Časť skladby bola použitá v dvanástej sérii "Dancing with the Stars".
Južno-Sachalinsk

Južno-Sachalinsk () je administratívne centrum a najväčšie mesto Sachalinskej oblasti v Ďalekovýchodnom federálnom okruhu v Rusku. Nachádza sa na juhu ostrova Sachalin na rieke Susuja.
História.
Južno-Sachalinsk bol založený v roku 1882 ako dedina Vladimirovka. Po rusko-japonskej vojne sa v roku 1905 južná časť ostrova dostala pod kontrolu Japonska, a tak bola Vladimirovka premenovaná na Tojohara () a stala sa centrom prefektúry Karafuto. Na konci 2. svetovej vojny bol južný Sachalin obsadený Červenou armádou, a Tojohara bola premenovaná na Južno-Sachalinsk a ten bol 18. apríla 1947 povýšený na administratívne centrum Sachalinskej oblasti.
Poloha.
Mesto sa nachádza vo vnútrozemí ostrova na Susujskej doline, obklopenej zo západu aj východu horami. Je vzdialené asi 25 km vzdušnou čiarou cez Tonino-Anivské hory od Ochotského mora na západe a je v približne rovnakej vzdialenosti od Anivského zálivu na juhu.
V doline vytvorenej riekou Susuja sú vhodné podmienky na pestovanie úžitkových plodín, pretože je veľmi vodnatá.
Doprava.
Mesto je prepojené s ostatnými priemyselnými centrami a mestami úzkorozchodnou železnicou vybudovanou Japoncami s rozchodom koľajníc 1067 mm, ktorý sa však v súčasnosti mení na ruský rozchod 1520 mm a asfaltovými cestami.
Na juh od mesta, v Chomutove, sa nachádza medzinárodné letisko.
V meste funguje mestská hromadná doprava a medzimestská autobusová doprava do miest, kde nie je železnica.
Sorry for Party Rocking

Sorry for Party Rocking je druhý štúdiový album americkej electro-hopovej skupiny LMFAO, ktorý bol fyzicky vydaný 21. júna 2011 a digitálne cez Interscope Records. Prvý vydaný singel z albumu „Party Rock Anthem“ je najúspešnejším singlom ich tvorby a umiestnil sa v rebríčkoch ôsmich krajín na prvých miestach. Druhý singel „Champagne Showers“ bol vydaný 27. mája 2011.
Pneumatické kladivo

Pneumatické kladivo, ľudovo nazývané zbíjačka, patrí medzi mechanické strojné kladivá. Ide spravidla o ručné náradie, určené na vŕtanie otvorov do betónu, železobetónu či kameňa. Ďalej slúži na rozbíjanie a mechanické rozrušovanie pevných predmetov a tuhých telies vyrobených z betónu, asfaltu, kovov a pod. V stavebníctve slúži na demolície muriva či likvidáciu asfaltových kobercov (napr. na chodníkoch a na cestách), používa sa bežne na narušovanie hornín v baniach a lomoch, hodí sa veľmi dobre aj na oklepávanie odliatkov a výpalkov v ťažkom resp. hutníckom priemysle. 
Veľké pneumatické kladivá.
Veľké pneumatické kladivá bývajú takmer vždy poháňaná stlačeným vzduchom z externého kompresora (v priemysle a v baníctve sa pri centrálnom rozvode vzduchu môže ísť o veľmi vzdialený kompresor poháňaný asynchrónnym elektromotorom, v stavebníctve sa obvykle používa pojazdný kompresor najčastejšie poháňaný vznetovým spaľovacím motorom). Zbíjačky sa používajú najmä v stavebníctve, tu najmä k demoláciám stavieb, v baníctve ďalej k ťažbe nerastov, tiež v ťažkom priemysle – najčastejšie v hutníctve a ďalších horúcich prevádzkach. Aj veľké pneumatické kladivá môžu byť poháňané vlastným motorom, v prevažnej väčšine ide o pneumatické kladivá poháňané malým benzínovým spaľovacím motorom (dvojtaktný zážihový motor). Takéto zariadenie býva nielen mimoriadne ťažké, ale môže byť aj veľmi hlučné, značne vibruje, práca s ním býva veľmi namáhavá a ťažká. Veľmi nezdravé sú aj spaliny pochádzajúce od motora, ktoré pracovníkovi dymia doslova pod nos. Špeciálne typy týchto kladív sa občas používajú v pozemnom staviteľstve – napríklad na spevňovanie povrchu chodníkov (udusávánie hliny a piesku a pod). Tak ako je tomu aj pri malých pneumatických kladivách, i v tomto prípade musí ísť o pohon pracovného nástroja stlačeným vzduchom (prípadne i tlakom plynu z vlastných motorových spalín vedených od poháňacieho spaľovacieho motora stroja).
Opglabbeek

Opglabbeek je belgická obec vo Flámskom regióne v provincii Limbursko. 
Obyvateľstvo.
Obec má približne 10 053 obyvateľov (2010).
Overpelt

Overpelt je belgická obec vo Flámskom regióne v provincii Limbursko. 
Obyvateľstvo.
Obec má približne 14 054 obyvateľov (2010).
Riemst

Riemst je belgická obec vo Flámskom regióne v provincii Limbursko. 
Obyvateľstvo.
Obec má približne 16 144 obyvateľov (2010).
Časti obce.
Od 1. januára 1977 obec Riemst pozostáva z týchto častí (bývalých obcí):
Tessenderlo

Tessenderlo je belgická obec vo Flámskom regióne v provincii Limbursko. 
Obyvateľstvo.
Obec má približne 17 685 obyvateľov (2010).
Wellen

Wellen je belgická obec vo Flámskom regióne v provincii Limbursko. 
Obyvateľstvo.
Obec má približne 7 356 obyvateľov (2010).
Časti obce.
Od 1. januára 1977 obec Wellen pozostáva z týchto častí (bývalých obcí):
Zoznam mesiacov

Toto je zoznam mesiacov od roku 1900.
Zlatý glóbus za najlepší mužský herecký výkon vo vedľajšej úlohe v seriáli, miniseriáli alebo televíznom filme

Zlatý glóbus za najlepší mužský herecký výkon vo vedľajšej úlohe v seriáli, miniseriáli alebo televíznom filme udeľuje Hollywoodska asociácia zahraničných novinárov ("HFPA") na ceremónii Zlatých glóbusov od roku 1971.
Tri ceny za vedľajšiu úlohu získal herec Ed Asner. Herec Jeremy Piven bol nominovaný šesťkrát za sebou, vždy za seriál "Entourage". Cenu získal raz. To isté, ale bez výhry, sa podarilo aj Seanovi P. Hayesovi z komediálneho seriálu "Will a Grace".
Poznámky.
Cena sa udeľuje na začiatku roku a predstavuje úspech za počiny predošlého kalendárneho roku. Zoznam obsahuje hercov, ktorí cenu vyhrali (zvýraznení sú tučne a na prvom mieste), a taktiež tých, ktorí boli na ňu nominovaní. Ďalej sú uvedené postavy, ktoré stvárnili a filmy/seriáli/miniseriáli, za ktoré boli ocenení/nominovaní. Ak má film/seriál/miniseriál distribučný názov, je uvedený pod ním.
Belo Horizonte

Belo Horizonte je tretia najväčšia metropolitná oblasť a piate najväčšie mesto v Brazílii (väčšie sú len mestá São Paulo, Rio de Janeiro, Salvador a Fortaleza). Mesto je hlavným mestom štátu Minas Gerais, ktorý sa nachádza v juhovýchodnej časti krajiny. Belo Horizonte je so svojimi takmer 2,4 miliónmi obyvateľov, resp. 5 miliónmi v celej metropolitnej oblasti, ekonomickým a kultúrnym centrom regiónu.
Zonhoven

Zonhoven je belgická obec vo Flámskom regióne v provincii Limbursko. 
Obyvateľstvo.
Obec má približne 20 570 obyvateľov (2010).
Zutendaal

Zutendaal je belgická obec vo Flámskom regióne v provincii Limbursko. 
Obyvateľstvo.
Obec má približne 7 009 obyvateľov (2010).
Aiseau-Presles

Aiseau-Presles je belgická obec vo Valónskom regióne v provincii Hennegavsko. 
Obyvateľstvo.
Obec má približne 10 679 obyvateľov (2010).
Časti obce.
Od 1. januára 1977 obec Aiseau-Presles pozostáva z týchto častí (bývalých obcí):
Anderlues

Anderlues je belgická obec vo Valónskom regióne v provincii Hennegavsko.
Obyvateľstvo.
Obec má približne 11 692 obyvateľov (2010).
Belœil

Belœil je belgická obec vo Valónskom regióne v provincii Hennegavsko. 
Obyvateľstvo.
Obec má približne 13 655 obyvateľov (2010).
Časti obce.
Od 1. januára 1977 obec Belœil pozostáva z týchto častí (bývalých obcí):
Anaxilaos (kráľ Sparty)

Anaxilaos alebo Anaxilas () bol kráľom Sparty (pravdepodobne mýtickým) približne od roku 645 pred Kr. do roku 625 pred Kr. Pochádzal z kráľovského rodu Eurypontovcov.
Najstarší známy záznam od historika Herodota v knihe "História", Anaxilaa uvádza ako jedenásteho kráľa Sparty rodu Eurypontovcov od jej legendárneho zakladateľa Prokla.
Z tohto textu sa tiež dozvedáme, že jeho otcom a predchodcom na tróne bol Archidamos I. a následníkom syn Leótychidas I. Iné informácie týkajúce sa kráľa Anaxilaa nám Herodotos nepodáva.
To, či bol Anaxilaos skutočne panovníkom Sparty nevieme, lebo je známy aj zoznam kráľov Sparty rodu Eurypontovcov od Pausania, ktorý sa s Herodotovým celkom nezhoduje a kráľ Anaxilaos v ňom nefiguruje.
"Rozdiel v menoslove kráľov Sparty rodu Eurypontovcov, zaznamenaný od kráľa Theopompa, v zoznamoch Herodota a Pausania:"
Ako sa antickí historici v zoznamoch kráľov rodu Eurypontovcov (v zozname rodu Agiovcov sa zhodujú) nezhodli, tak aj súčasní nie sú na tom odlišne. Chýbajúci historický materiál z tohto obdobia dejín kráľov Sparty, pre následné kusé rukopisné záznamy antických autorov napísané až po dlhšom časovom odstupe a navyše plné rozporov, nám asi neumožnia poodhaliť históriu tejto dávnej minulosti Sparty.
Python (rod)

Python je rod nejedovatých hadov, ktorí obývajú Afriku, Áziu a Austráliu. Dnes poznáme 17 druhov patriacich do tohto rodu.
Zaujímavosti.
Z kože pytóna sa vyrába Erhu, populárny čínsky hudobný nástroj.
Zoznam častí seriálu Profesionáli

Toto je zoznam častí seriálu Profesionáli. 
Seriál má osem sérií (k 19.06.2014).
Časti.
1. séria (2008).
"Podrobný zoznam častí nájdete v článku Zoznam častí seriálu Profesionáli (1. séria)
2. séria (2009).
"Podrobný zoznam častí nájdete v článku Zoznam častí seriálu Profesionáli (2. séria)
3. séria (2009).
"Podrobný zoznam častí nájdete v článku Zoznam častí seriálu Profesionáli (3. séria)
4. séria (2010).
"Podrobný zoznam častí nájdete v článku Zoznam častí seriálu Profesionáli (4. séria)
5. séria (2010).
"Podrobný zoznam častí nájdete v článku Zoznam častí seriálu Profesionáli (5. séria)
6. séria (2011).
"Podrobný zoznam častí nájdete v článku Zoznam častí seriálu Profesionáli (6. séria)
7. séria (2012).
"Podrobný zoznam častí nájdete v článku Zoznam častí seriálu Profesionáli (7. séria)
8. séria (2014).
"Podrobný zoznam častí nájdete v článku Zoznam častí seriálu Profesionáli (8. séria)"
Kirkenes

Kirkenes (severosámsky "Girkonjárga", fínsky "Kirkkoniemi") je administratívne mesto okresu Sør Varanger v kraji Finnmark v severovýchodnom Nórsku. Mesto má 3 440 obyvateľov (2011), a spolu s okolitými obcami Hesseng a Bjørnevatn celkove 7 209 obyvateľov. Mesto má vnútroštátne letisko a železničnú stanicu.
V meste sa nachádza športový klub Kirkenes IF, ktorý sa venuje futbalu, hádzanej a orientačnému behu.
Geografia a klíma.
Kirkenes sa nachádza v extrémnej severovýchodnej časti Nórska vo fjorde Bøkfjorden, ktorý je časťou fjordu Varangerfjord a je spojený so zátokou Barentsovho mora. Leží asi severne od Severného polárneho kruhu.
Polnočné slnko svieti od 17. mája do 21. júla. Priemerná teplota je -11,5 °C v januári a 12,6 °C v júli, s ročnými zrážkami . Hodnota rekordnej minimálnej teploty bola -41 °C a hodnota rekordného maxima 32,7 °C. Júl 2004 bol najteplejším mesiacom v histórii, s priemernou teplotou 16,9 °C.
Kranjska Gora

Kranjska Gora (nemecky "Kronau", taliansky "Monte Cragnisca/Cragnisca Gora") je samosprávne mesto a okres na rieke Sava Dolinka v regióne Horné Kraňsko v severozápadnom Slovinsku, v blízkosti rakúskych a talianskych hraníc.
Kranjska Gora je známa pre zimné športy a nachádza sa v Júlskych Alpách. Mesto každoročne usporadúva Svetový pohár v alpskom lyžovaní v disciplínach slalom a obrovský slalom.
TV Globo

TV Globo (predtým Rede Globo) je brazílska televízna stanica, ktorú vlastní mediálny konglomerát Grupo Globo. Založil ju 26. apríla 1965 majiteľ médií Roberto Marinho (1904-2003). Sídlo stanice je v Rio de Janeiro.
TV Globo je najväčšia komerčná televízna stanica na svete a druhá najväčšia televízna stanica na svete za ABC a najväčšími producentmi telenoviel.
Biomarker

Biomarker alebo biologický marker, je vo všeobecnosti látka používaná ako indikátor biologického stavu. Je charakteristikou, ktorá je objektívne merateľná a ktorú je možné vyhodnotiť ako indikátor normálnych biologických procesov, patogénnych procesov, alebo farmakologických reakcií na terapeutický zákrok. Používa sa v mnohých vedných odboroch.
Medicína.
V medicíne biomarker môže byť detegovateľná látka, ktorá sa zavádza do organizmu ako prostriedok na vyšetrenie funkčnosti orgánov alebo iných aspektov zdravotného stavu. Napríklad, chlorid rubidný sa používa ako rádioaktívny izotop na vyhodnotenie prekrvenia srdcového svalu. Medicínskym biomarkerom môže byť tiež látka, detekcia ktorej indikuje určitý chorobný stav, napríklad, prítomnosť protilátok môže poukazovať na infekciu. V užšom význame slova biomarker indikuje zmenu prejavu, množstva alebo stavu proteínu, ktoré korelujú s rizikom alebo postupom ochorenia, alebo citlivosťou ochorenia na liečbu.
Biochemické markery sú často používané v klinickom výskume, kde sú detegované z telesných tekutín, ktoré sú ľahko dostupné pre počiatočnú fázu skúmania. Užitočný spôsob ako nájsť genetické príčiny ochorení, napr. schizofrénie, je použitie špeciálneho druhu biomarkerov, tzv. endofenotypov.